Dag Frøland

Dag Frøland (født 16. september 1945 i Volda, død 26. januar 2010 i Oslo) var en norsk revyartist, forfatter og teatersjef. Han vokste opp i Aurdal og Oslo. Han var bror av legen og aids-spesialisten Stig Frøland.

Karriere 
Dag Frøland var en av de mest sentrale revyskaperne i Norge i årene 1976–1989. Hans oppsetninger var preget av glamour, kjendisparodier.

1950-tallet 
Han radiodebuterte syv år gammel, og i 1956 debuterte han som plateartist med 78-platen «Cowboytrall»/«Lille Ann-Mari fra Haukeli» (Musica). Han begynte tidlig å skrive, blant annet i Akers Avis, der han ble kulturredaktør som 14-åring, og i Aftenposten. Etter en utmerket artium ved Oslo katedralskole begynte Frøland å studere medisin, men avbrøt studiet for å satse på revy.

1960-tallet 
Dag Frølands debuterte som profesjonell artist og revyforfatter som sekstenåring på Cabarethallen i Göteborg, med en parodi på den svenske revy- og viseartisten Karl Gerhard. Nummeret ble hentet til Chat Noirs 50-årsjubileum i 1962. Som nittenåring i 1964 ble han sendt til London av NRK for å intervjue dramatikeren sir Noël Coward. I 1966 oversatte han Gaetano Donizettis opera Elskovsdrikken til norsk for Den norske Opera. I 1967 spilte han inn sin versjon av «Du skal få en dag i mårå» (melodi: Otto Nielsen, tekst: Alf Prøysen) på singleplate for Odeon. Året etter spilte Stordahl og Engedahl inn Frølands komposisjon «Vi har tro på et varmere klima» på singleplate for Odeon. I 1968 utkom også barneplaten La oss leke Daktari. I 1969 spilte Anita Hegerland inn Frølands sang «Det er mammas dag i dag»; innspillingen ble gitt ut på singelplate (Nor-Disc NOR 201). Han skrev tekster og melodier til flere kjente plateartister, deriblant en rekke barnesanger til Anita Hegerland og Eivind Løberg.

1970- og 1980-tallet 
I 1970-årene sto Frøland bak et stort antall radioprogrammer og ble landskjent med serien Har du lyst, har du lov (våren og høsten 1973), der han sammen med Tore Ryen lokket kjente mennesker som Trygve Bratteli og Kåre Willoch, ut på glattisen i samspill med norske skuespillere. Utdrag fra serien ble gitt ut på to plater i 1974. Dag Frøland skrev revytekster for Leif Juster, Jens Book-Jenssen og Einar Schanke på 1960- og 1970-tallet. Han var blant annet medforfatter på Einar Schankes oppsetning Kjære lille Norge i 1972. I 1974 spilte han i tillegg i revyen Einar Schankes Gledeshus på Chat Noir.

I 1976 presenterte han i samarbeid med Oslo Nye Teater sin første egne revy, Kjære landsmenn, på Chat Noir med blant annet Elisabeth Granneman. Sammen med Arve Opsahl medvirket hun i samtlige av Frølands revyer på 70- og 80-tallet. Alle Frølands revyer ble spilt på Chat Noir med unntak av Slottstappet (1984/1985) som ble spilt på Chateau Neuf. Dag Frølands ballett begynte med fire dansere i revyen Brød og Sirkus (1979/80), økte til 14 dansere i Levende Lys (1981/1982) og 18 dansere i Syvende himmel (1983/1984). Til Syvende himmel ble det hentet syv dansere fra Broadway. Dag Frøland spilte selv i sine revyer, som Norge i våre hjerter (1985/86) og La Belle Epoque (1987/1988). Revyene var gjerne utsolgt lenge før premieren, og fortsatte å gå for fulle hus til de ble tatt av plakaten 17. mai året etter, ofte etterfulgt av turné til Trondheim og Bergen. I snitt ble det solgt rundt  billetter til hver Frølandrevy. En del av overskuddet gikk inn i neste revyprosjekt, ofte mer overdådig enn det forrige. Andre juledag i 1987, bare halvveis i spilleperioden til La Belle Epoque, ble Dag Frøland sykmeldt. Det skulle gå nesten 20 år før han igjen sto på scenen, da som kåsør og historieforteller.

1990-tallet til 2010 
De fleste av hans revyer ble tidlig på 1990-tallet gitt ut på VHS, mens DVD-en Dag Frøland Revykongen – høydepunkter fra Chat Noir kom i 2005. 

Som revyskaper var Dag Frøland særlig påvirket av internasjonale revy- og teaternavn som Karl Gerhard og Noel Coward, og tekstene snakkesynges ofte i en «kuplett»-form med til dels svært mange vers. Hans trang til fransk- og svenskinspirert intellektualisering var til tider kontroversiell, men han blandet dette med en bred folkelighet. Som revyskuespiller gjorde han seg særlig bemerket i mange parodier, blant annet på Per Aabel, Toralv Maurstad, Kåre Willoch, Liv Ullmann, Åge Aleksandersen, Kjell Magne Bondevik og Harald Heide-Steen. Han spilte også professor Higgins i My Fair Lady (Chateau Neuf 1986), og hadde hovedrollen i filmen På stigende kurs (1987).

Frøland sang inn en del revyviser på platene Klovnerier (1979) og Levende lys (1981). På plateetiketten D. F. (Dag Frøland) dokumenterte han sentrale norske scenekunstnere som Per Aabel, Lillebil Ibsen og Leif Juster. I 1990 restaurerte og gjenåpnet han Victoria Teater med Liv Ullmann i Noel Cowards Private Lives, men han gav opp teaterprosjektet året etter. I 1990-årene var han i en periode aktiv som petitjournalist i Oslo-pressen, blant annet med spalten Con amore i Aftenposten. Han gav ut platen Fra den vakre til den vise i 1996, avbildet på coveret med blått helskjegg.

Tidlig på 2000-tallet engasjerte han seg i fattigdomsproblematikken i Norge. 

Frøland stiftet Leif Justers ærespris. I 2005 sa han nei til Kongens fortjenstmedalje i gull fordi han mente han ikke kunne akseptere et symbol på rangering av mennesker som bidrar til økte forskjeller i et land der det angivelig fantes flere hundre tusen fattige. I 2006 hadde han flere soloopptredener i Ullensaker og den gamle hjembyen Fredrikstad.

Dag Frøland døde i sitt hjem 26. januar 2010. Han ble 64 år gammel.

Revyer av og med Dag Frøland

Diskografi
Operasjon summetone (1973), med Tore Ryen
Har du lyst, har du lov Vol. 1 (1973)
Har du lyst, har du lov Vol. 2 (1974)
Klovnerier – et grånende vidunderbarn (1979)
Levende lys (1981)
Fra den vakre til den vise (1996)
Singler
Cowboytrall/Lille Ann-Mari fra Haukeli (1956)
Du ska få en dag imårå/Det svundne i rosa (1967)
Tam-tam-trommelom (19??), med Rolf Just Nilsen & Fredrik Friis
Deltar på
(Ufullført)
 Lars Bjune: Ja, nå er det slutt på gamle tider/Hvorfor svek du meg i nøden (1964)
 Dizzie Tunes: Store føtter/Kan du plystre Johanne (1964)
 Jan Høiland: En rød rose til en blond pike/Susie Darlin (1965)
 Dizzie Tunes: Du er min skygge/Susse-bassa mi (1965)
 Wenche Myhre: 20 år, sol og vår/Je vil ha en verdensmester (1966)
 Wenche Myhre: Se lenge du lever/Smilet (1966)
 Laila Granum: Ikke si det/Bare du (1966)
 Rolf Just Nilsen: Tam-tam-trommelom (1966)
 Dizzie Tunes: Porten står åpen/Jolly Bob fra Aberdeen (1966)
 Wenche Myhre: Ensomme venn/Janne og Johnny (1966)
 Inger Jacobsen: Send hjem'n Albert til meg/Et lite ord fra deg (1967)
 Wenche Myhre: Jeg har vært sånn før/Tinnsoldaten (1967)
 Lind-Arnold Solstad: En sommerdrøm/Jeg tror på sommeren (1967)
 Sølvi Wang: Klovnens sang/Verden går videre (1967)
 Gunnar Engedahl & Erling Stordahl: En TV-kop/En granne fra Gran i Granada (1967)
 Ole Ellefsæter: Ola fra Odal'n/Fuglesang (1967)
 Wenche Myhre: Wenche Myhre (1967)
 Elisabeth Granneman: Jeg tror på sommeren/Været (1967)
 Gunnar Engedahl & Erling Stordahl: Vi tror på et varmere klima/En sommernatt ved Tromsøsund (1968)
 Ole Ellefsæter: Gullgutten Ole Ellefsæter (1968)
 Toril Støa: Nå kommer sommeren igjen/Over til et varmere klima (1968)
 NorDisc: Norske toppartister (1968)
 Arve Opsahl: Arve 25 år (1968)
 Laila Granum: Slit og strev/Jeg skal danse dagen lang (1968)
 Margrethe Toresen: Jamaica Farewell/Lykkelige gate (1968)
 Anita Hegerland: Du skulle kjøpe deg en tyrolerhatt/Det er mammas dag i dag (1969)
 Anita Hegerland: Trollmannen Lurifiks og mange andre (1969)
 Music for Pleasure: Norske smash (1970)
 Play Records: En enkel sang om frihet (1971)
 Anita Hegerland: Gi meg en zebra/Jeg må få se på Festus (1971)
 Eivind Løberg: Ratiti - her kommer vi! (1972)
 Karussell: Elle melle tralle treet (1972)
 Camp Records: Kjære lille Norge (1972)
 Ole Ellefsæter: Vikingblod i Sapporo/Ay ay ay for en vår (1972)
 Elisabeth Granneman: Norske toppartister: Elisabeth Granneman (1972)
 Karussell: Norske toppartister (1972)
 Einar Schanke: Lyse øyeblikk – Fra Einar Schankes revy på Chat Noir 1965/72 (1973)
 Jens Book-Jenssen & Inger Jacobsen: Vi er dus med hele landet (1973)
 Engedahl & Stordahl: Midnattsolens land (1974)
 Einar Schanke: Einar Schankes gledeshus (1974)
 Engedahl & Stordahl: Engedahl og Stordahl (1974)
 Per Aabel: Om og av H.C. Andersen (1975)
 Jens Book-Jenssen: Det går ingen veier tilbake (1975)
 Einar Schanke: Einar Schankes nevergreens (1976)
 A/S Underholdningsproduksjon: Løvebakken smiler (1976)
 Per Aabel: En gledesspreder (1976)
 Leif Juster: En glad gutt (1976)
 Talent: Talent Sound (1976)
 ESSO: ESSO Music Party 5 (1977)
 ESSO: ESSO Music Party 9 (1978)
 Eva Peggy Stensønes: Ka ska æ gjærra (1978)
 ESSO: ESSO Music Party 10 (1979)
 Se og Hør: Humör-Pop 1 (1980)
 ESSO: ESSO Music Party 23 (1981)
 ESSO: ESSO Music Party 24 (1982)
 Hanne Krogh: Alene (1982)
 ESSO: ESSO Music Party 26 (1982)
 Wenche Myhre: Vi lever/Tusen takk (1982)
 Stig Pig Band: Stakkars lille mann (1983)
 Dizzie Tunes: Jubel 25 (1984)
 Se og Hør: Nesten en time musikk & moro (1987)
 Ute til lunch: Olympisk ild/Husdans (1989)
 Nora Brockstedt: Røkk og rull på ring/Konkyliens sang (1990)
 Gunnar GP Pedersen: Slagertoppen 1 (1990)
 Nora Brockstedt: Hilsen Nora (1990)
 Hanne Krogh: Ta meg til havet (1992)
 NorDisc: Norske filmklassikere (1993)
 Hanne Krogh: 40 beste (1994)
 Leif Juster: Mot norrmalt – 16 av hans beste (1995)
 Nora Brockstedt: Tango for to – 50 innspillinger fra 50 år (1995)
 Jens Book-Jenssen: Gledens ambassadør (1995)
 Arve Opsahl: Jubeljubilaren (1996)
 Penthouse Playboys: Sånn skal det gjøres (1996) 
 Wenche Myhre: Wenches beste 1960-97 (1997)
 Gudny Dahlen: Bestemorvalsen (1997)
 Asle Halvorsen, gjesteartister: Marius Stensson & Christine Mathisen: Asles rockesvingebuggi! (1998)
 Egmont Music Club: Det beste av norsk musikk 1967–1970 (1998)
 EMI: Ri stormen av ● Norges offisielle OL-CD ● Nagano 98 (1998)
 Vidar Lønn-Arnesen: Á la Da Capo! (1999)
 Dizzie Tunes: Dizzie Tunes 40 beste (1999)
 Anita Hegerland: Anitas beste barnesanger (2000)
 Alfred Næss: Folk skal trives – Revyviser og sketsjer med tekster av Alfred Næss (2000)
 Vazelina Bilopphøggers: Hei sveis! (2000)
 NRK Radioteateret: Dickie Dick Dickens – Tredje serie (2001)
 Jens Book-Jenssen: Det er lov å være bli' (2003)
 Dænsebændet: Gode og gamle (2004)
 Wenche Myhre: 50 beste gjennom 50 år (2004)
 Universal Music: Norske 60-talls hits (2005)
 EMI: Likt & ulikt – 28 diamanter fra 60-tallet (2006)
 Inger Jacobsen: Diamanter (2006)
 Jens Book-Jenssen: Diamanter (2006)
 Engedahl & Stordahl: Diamanter (2006)
 Eivind Løberg: Mamma, en pike ser på meg (2007)
 Engedahl & Stordahl: Vil du gjøre verden bedre (2007)
 GT-Sara: GT-Sara på farten (2007)
 Jens Book-Jenssen: Et vennlig ord (2007)
 GT-Sara: 85 år og alt intakt (2009)
 Normann Records: Den lille barnetimen (2013)
 Wenche Myhre: 1965–2004 (2015)
 Troll: Trollkrem – Troll Records 1964–1974 (2015)
 ESS Engros: Det er lov å være bli´ – Musikken som gjør deg glad (2015)
 Wenche Myhre: 1965–2004 (2015)
 Normann Records: Slagerønsker Vol. 4 (2016)
 Herborg Kråkevik: Levande lys (2017)
 Norild Records: Norske slagere Vol. 1 – 1950–1960 (2017)

Referanser

Eksterne lenker 
 
 Utdypende biografi på Store norske leksikon

Norske komikere
Norske revyartister
Personer fra Volda kommune
Personer fra Oslo
Personer begravet på Vestre gravlund
Alumni fra Oslo katedralskole